open-index/open-wikipedia-markdown huggingface dataset:
ביסמרקיוגנד

ממוזער|סמל הביסמרקיוגנד
**ביסמרקיוגנד** (בגרמנית: **Bismarckjugend**; "נוער ביסמרק") הייתה תנועת הנוער של מפלגת העם הלאומית הגרמנית. התנועה פעלה בין השנים 1922–1933.

## היסטוריה
התנועה נוסדה ב-1922 והייתה מיועדת לנערים ונערות בין הגילאים 14–25. הארגון היה בעל אופי צבאי, ונועד לחנך את חבריו לשמרנות ומלוכנות. הארגון נקרא "נוער ביסמרק" על שם אוטו פון ביסמרק. בית ביסמרק העניק הסכמה רשמית לשימוש בשם. בשנותיו הראשונות לא זכה הארגון לפופולריות רבה. מפלגת העם הלאומית הגרמנית הייתה מזוהה בעיקר עם ערכי הדור הישן, ופחות הצליחה לקרוץ לדור הצעיר. עם זאת, בהדרגה הצליחה המפלגה להפיץ את רעיונותיה הלאה, וב-1928 כבר היו לביסמרקיוגנד 800 סניפים בכל רחבי גרמניה, אשר בהם היו חברים 42,000 נערים ונערות. הביסמרקיוגנד היה תנועת הנוער השנייה בגודלה בגרמניה, אחרי הנוער העובד הסוציאליסטי של המפלגה הסוציאל-דמוקרטית של גרמניה. באותה שנה ערך הארגון טקס אזכרה בפרידריכסרוה לציון יום השנה ה-30 למותו של ביסמרק.

עיקר ההתגייסות לארגון הייתה באזורים פרוטסטנטיים בצפון. בדרום הקתולי זכה הארגון לתמיכה פחותה. מרבית חניכי הארגון היו בני המעמד הגבוה, או אפילו האצולה. מקרה חריג היה הסניף הגדול של הארגון בברלין אשר היה מורכב רובו ככולו מבני מעמד הפועלים. ב-1933 נחתם הסכם בין המפלגה הנאצית למפלגת העם הלאומית, אשר במסגרתו התפרקה מפלגת העם הלאומית. ב-1935 הוצאו מחוץ לחוק כל תנועות הנוער בגרמניה למעט ההיטלריוגנד, ולבישת מדי הביסמרקיוגנד הפכה לעבירה פלילית.

## לקריאה נוספת
* Michael Burleigh, Wolfgang Wippermann: The Racial State: Germany, 1933–1945. Cambridge University Press, Cambridge [England] 2002, S. 228.
* Martin Kitchen: A History of Modern Germany, 1800–2000. Blackwell, Malden, Massachusetts 2006.ג
* Larry Eugene Jones, James N. Retallack: Elections, Mass Politics, and Social Change in Modern Germany: New Perspectives, German Historical Institute, Washington, D.C. 1992, S. 354.
* Robert Gerwarth: The Bismarck Myth: Weimar Germany and the Legacy of the Iron Chancellor. Oxford historical monographs. Clarendon Press, Oxford 2005, S. 106–107.

## קישורים חיצוניים

קטגוריה:תנועות נוער
קטגוריה:רפובליקת ויימאר
קוסמוס-2506

**קוסמוס-2506** היא לוויין צבאי רוסי ששוגר מקוסמודרום פלסצק ב־23 ביוני 2015, 16:44 UTC. לוויין זה הוא הרכיב השלישי של מערכת "פרסונה" ששוגרה לחלל.

קוסמוס-2506 פותח על ידי מרכז הטילים והחלל פרוגרס בפקודת כוחות האוויר והחלל הרוסים. יש להניח שהחללית היא מכשיר סיור אופטי. קוסמוס-2506 מצויד במתקני העברת נתונים בלייזר, המאפשרים להשתמש בלוויין הממסר Olymp-K להעברת נתונים מבצעית לכדור הארץ.

ההנחה היא שבשל היעדר רכיבים למערכת האופטית, זה יהיה המכשיר האחרון מסדרת "פרסונה". לוויין הסיור האופטי הבא יהיה מסדרת פרסונה המעודכנת או מסדרה אחרת לגמרי.
## הערות שוליים

קטגוריה:2015 ברוסיה
קטגוריה:לוויינים רוסיים
סמסונג גלקסי A40

**סמסונג גלקסי A40** (באנגלית: **Samsung Galaxy A40**) הוא טלפון חכם מבוסס אנדרואיד, המיוצר על ידי סמסונג אלקטרוניקה, כחלק מסדרת A של סמסונג גלקסי. הוא הוכרז ב-19 במרץ 2019, והושק ב-10 באפריל אותה שנה באירופה. הוא יורשו של סמסונג גלקסי J6.

המכשיר הוא גרסה קומפקטית של המכשיר סמסונג גלקסי A30, שנמכר רק בשווקים בהם סמסונג גלקסי A30 אינו זמין.

## מפרט
### חומרה
המכשיר מצויד במסך מסוג סופר AMOLED Infinity-U, בגודל 5.9 אינץ', וברזולוציית 2340×1080 פיקסלים. עם יחס מסך בגוף של 85.5%, ביחס רוחב-גובה של 19.5:9, המכשיר מצויד במסך מסוג "גורילה קלאס 3".

המכשיר מופעל על ידי מעבד בעל שמונה ליבות, כאשר 6 מהן פועלות בתדר עבודה של 1.6 ג'יגה הרץ, וה-2 הנוספות פועלות בתדר עבודה של 1.8 ג'יגה הרץ. במכשיר ישנה מערכת על שבב מדגם Exynos 7904. האחסון הפנימי של המכשיר הוא בנפח 64 ג'יגה בייט. למכשיר יש זיכרון RAM בנפח 4 ג'יגה בייט, ונפח האחסון ניתן להרחבה באמצעות כרטיס microSD עד ל-512 ג'יגה בייט. כמו כן, המכשיר מופעל על ידי סוללה בקיבולת 3100 מיליאמפר-שעה. המכשיר מצויד ב-MICROSIM כפול SIM ננו חריץ שתומך VoLTE.

#### מצלמה
המכשיר מצויד במערך בעל שתי מצלמות אחוריות, ומצלמה אחת קדמית, הכולל: מצלמה אחורית כפולה עם חיישן ברזולוציה 16 מגה פיקסל; המצלמה הראשית והעדשת מצלמה אולטרה רחבה בשדה ראייה של 123 מעלות ברזולוציה 5 מגה פיקסל; המצלמה הקדמית ברזולוציה 25 מגה פיקסל.

### תוכנה
המכשיר הושק כשמותקנת עליו מערכת ההפעלה אנדרואיד 9 ("פאי") בממשק המותאם של סמסונג - One UI 1.0

באפריל 2020 המכשיר עודכן בעדכון תוכנה, על פני אנדרואיד 10 בממשק המותאם של סמסונג - One UI 2.0.

בסוף מרץ 2021 המכשיר עודכן בעדכון תוכנה, וקיבל את מערכת ההפעלה אנדרואיד 11 בממשק המותאם של סמסונג - One UI 3.1.

## קישורים חיצוניים

* 

## הערות שוליים

קטגוריה:טלפונים סלולריים של סמסונג
קטגוריה:מכשירי אנדרואיד
A40
קטגוריה:מכשירים שהושקו ב-2019
זכויות להט"ב בטרנסניסטריה

**לסביות, הומואים, טרנסג'נדרים וביסקסואלים (להט"ב) ב[[טרנסניסטריה]]** מתמודדים עם אתגרים משפטיים שאינם נתקלים בהם תושבים הטרוסקסואלים. פעילות הומוסקסואלית חוקית במדינה מאז 2002, אך משקי בית בראשות זוגות חד מיניים אינם זכאים לאותן הגנות משפטיות הזמינות לזוגות הטרוסקסואלים.

טרנסניסטריה היא מדינה דה פקטו אשר התנתקה ממולדובה והכריזה על עצמאות ב-1990 עם מערכת משפט משלה בעודה אינה מוכרת על ידי שום חברה באו"ם, אך מקבלת תמיכה בלתי־רשמית מסוימת מרוסיה.

## מעמד בחוק

פעילות הומוסקסואלית בהסכמה חוקית בטרנסניסטריה, אף על פי שמקורות זרים רבים העידו כי אינה חוקית דה פקטו. סעיף 131 לחוק הפלילי של טרנסניסטריה שנכנס לתוקף ביוני 2002, קובע כי ביצוע "מעשי סדום", לסביות ומגע מיני עם אדם מתחת לגיל 16 אינו חוקי. עם זאת, המאמר אינו קובע כי ביצוע "מעשי סדום ולסביות" מעל גיל 16 איננו חוקי. כל שאר המאמרים הקשורים לפשעי מין, כגון תקיפה מינית וכפייה לבצע מעשים מיניים, ציינו באותה קטגוריה "מגע מיני (הטרוסקסואלי), מעשה סדום ולסביות". אין מאמרים אחרים בחוק הפלילי של טרנסניסטריה המציגים חוקים המופרדים לענישה על פעילות הומוסקסואלית, או ביצוע "מעשי סדום ולסביות".

למרות זאת, חברי קהילת הלהט"ב בשטחי המדינה נתונים לאפליה ממשלתית וחברתית.

## הכרה במערכות יחסים חד מיניות
טרנסניסטריה אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור או שותפות).

לצד אי הכרתה של טרנסניסטריה במערכות יחסים הומוסקסואליות, ישנה הגבלה בחוקת המדינה המגדירה נישואים כאיחוד הטרוסקסואלי בין גבר לאישה בלבד מאז 2002. הקוד אינו מכיר בסוגים אחרים של שותפות הן עבור זוגות הטרוסקסואלים והן עבור זוגות חד מיניים מלבד נישואים.

## טבלת סיכום

## הערות שוליים

טרנסניסטריה
קטגוריה:טרנסניסטריה
טרנסניסטריה
נמל התעופה אנגלסי

**נמל התעופה אנגלסי** (באנגלית: **Anglesey Airport**, בוולשית: **Maes Awyr Ynys Môn**) הוא נמל תעופה קטן השוכן בתוך **בסיס חיל האוויר המלכותי ואלי** (באנגלית: **RAF Valley**, בוולשית: **Llu Awyr Brenhinol Y Fali**), באי אנגלסי שבצפון-מערב ויילס.

נמל התעופה משרת כיום קו טיסה בודד המקשר את צפון ויילס עם העיר קארדיף בדרום, כאשר נכון ל-2018 עברו בנמל 14,629 נוסעים. בסיס ואלי שמרכיב את הנמל משמש בעיקר יחידות אימון והכשרה של חיל האוויר המלכותי לצד כוח חילוץ מוסק המשמש את אזור סנודוניה והים האירי.

## היסטוריה
בסיס ואלי הוקם ב-1941 במהלך מלחמת העולם השנייה, במטרה להעניק הגנה אווירית לאזורים המתועשים של צפון אנגליה. ב-1943 מסלולי הנחיתה וההמראה הורחבו והבסיס הפך גם לתחנת מעבר של טיסות מארצות הברית כחלק מהמאמץ המלחמתי המשותף של בעלות הברית, ביום אחד בספטמבר 1944 נחתו בבסיס 99 מפציצים של חיל האוויר האמריקאי בדרכם לאירופה. לאחר סיום המלחמה כ-2,600 מפציצים אמריקאים עברו בבסיס בדרכם חזרה מזירות הלחימה לארצות הברית. במהלך 1950 הבסיס עבר שיפוצים נרחבים ובאפריל 1951 טייסת 202 הוקמה מחדש בבסיס כיחידת הכשרה ואימון למטוסי קרב סילוניים. מאז משמש בסיס ואלי כמרכז אימון והכשרה לטייסי חיל האוויר המלכותי, לצידו מספר יחידות חילוץ והצלה האמונות על הים האירי סביב חופי ויילס והשטחים ההרריים בצפון ויילס, בהם הרי סנודוניה.

בשנת 2006 הפרלמנט הוולשי (אז האספה הלאומית הוולשית) החליט על הקמת נמל תעופה לאומי שיחלוק בתשתיות בסיס ואלי, לאחר עבודות הקמה והרחבת תשתיות, נמל התעופה אנגלסי נפתח במאי 2007 עם שתי טיסות שבועיות בינו לבין נמל התעופה קארדיף. נמל התעופה כלל טרמינל בודד במבנה קרקע, דלפק צ'ק-אין, אולם נוסעים יוצאים ואזור ניהול כבודה, הוא נבנה בעזרת תקציב הפרלמנט הוולשי בעלות של כמיליון ליש"ט. בעלי השליטה בנמל התעופה הם בסיס חיל האוויר ואלי, הפרלמנט הוולשי, מועצת מחוז אנגלסי, ונמל התעופה קארדיף.

## תחבורה
נמל התעופה אנגלסי שוכן כ-2.5 קילומטר דרומית לכביש המהיר של צפון ויילס ה-A55 שמחבר אותו מזרחה לבנגור, אזור קונווי, צ'סטר והמרכזים העירוניים באזור המרזי בהם ליברפול ומנצ'סטר.

לנמל ולבסיס גישה לרשת הרכבות של בריטניה דרך תחנת הרכבת ואלי (שבעיירה ואלי) מצפון-מערב או דרך תחנת רוסנייגר הקטנה יותר ממזרח.

## בסיס חיל האוויר המלכותי ואלי
בסיס חיל האוויר ואלי משמש כיום מספר יחידות אימון והכשרה של חיל האוויר המלכותי, בנוסף לכוח חילוץ ימי והררי מוסק המופעל מהבסיס.

**[[להק 22 חיל האוויר המלכותי)|להק 22]] (אימון והכשרה)**
* בית ספר אימון טיסה 4
** טייסת 4 (BAE סיסטמס הוק)
** טייסת 25 (BAE סיסטמס הוק)
** טייסת 72 (T-6 טקסאן II)
* בית ספר אימון טיסה 1
** טייסת 202 (איירבוס H145)

**[[להק 38 חיל האוויר המלכותי)|להק 38]] (סיוע)**
* שירות החילוץ ההררי של חיל האוויר המלכותי

## קישורים חיצוניים

* אתר נמל התעופה
* אתר בסיס חיל האוויר ואלי

קטגוריה:ערכים שבהם תבנית אתר רשמי אינה מתאימה להוספה אוטומטית
אנגלסי
אנגלסי
קטגוריה:אנגלסי
קטגוריה:ויילס: תחבורה
אמי-ג'יל לוין

**אמי-ג'יל לוין** (באנגלית: **Amy-Jill Levine**; נולדה ב-1956) היא פרופסור אמריטה מומחית ללימודים יהודיים ונוצריים, מופקדת הקתדרה ע"ש קרפנטר לברית החדשה במחלקה לתאולוגיה באוניברסיטת ואנדרבילט בנאשוויל, טנסי. כחוקרת הברית החדשה מייצגת קריאה ביקורתית "מבחוץ" הן כאשה והן כיהודיה.

## תולדות חייה
נולדה למשפחה יהודית אורתודוקסית במסצ'וסטס, אך גדלה בסביבה קתולית ופיתחה בקיאות וחיבה לנצרות. את לימודי התואר הראשון סיימה בהצטיינות באנגלית ובלימודי דת במכללת סמית', מכללה פרטית בנורת'המפטון (מסצ'וסטס). את תואר הדוקטור שלה קיבלה ב-1984 מאוניברסיטת דיוק. בדיוק הכירה גם את בעלה, ג'יי גלר, חוקר יהדות מודרנית.

ב-1994 הייתה ליהודיה הראשונה שלימדה ברית חדשה באוניברסיטת ואנדרבילט. על כך אמרה בהומור: "אני יהודיה יאנקית המלמדת ברית חדשה במחלקה תאולוגית פרוטסטנטית באבזם של חגורת התנ"ך".

קריאתה בברית החדשה עושה שימוש בכלים פילולוגיים-היסטוריים ובמתודולוגיה הלקוחות מתוחמי ספרות השוואתית, לימודי מגדר ומדעי היהדות ואף קורט הומור. חיבוריה כוללים הסתכלות על ישו ואירועי הברית החדשה מנקודת מבט יהודית ונקודת במט נשית. מחקריה כוללים תיאור של ישו ולתמידיו כיהודים הפועלים בחברה יהודית ומתוך זיקה (גם אם ביקורתית) למסורת יהודית והלכה יהודית. מאז ראשית שנות ה-2000, נמצאת במהלך עריכת סדרה יחד עם מריאן בליקנסטאף, שעתידה לכסות את כל ספרי הברית החדשה מנקודת מבט פמיניסטית בשם Feminist companion to the New Testament and early Christian writings. בין היתר ראו אור בסדרה הכרכים על הבשורה על פי מתי, הבשורה על-פי מרקוס, הבשורה על-פי לוקס והבשורה על-פי יוחנן.

ב-2011 ערכה, יחד עם מרק צבי ברטלר את הספר "The Jewish Annotated New Testament", הכולל פרשנות על כל ספרי הברית החדשה, הנסמכת על קריאה במקורות יהודיים מקבילים (יוסף בן מתתיהו, פילון האלכסנדרוני), מחקרים עדכניים בארכאולוגיה של ארץ ישראל, כתבים הלכתיים יהודיים (בעיקר מן המשנה והתוספתא) וכן מאמרי-חתך בנושאים שונים. ב-2017 ראתה אור מהדורה שנייה מורחבת ומתוקנת.

## מספריה

* *The Misunderstood Jew: The Church and the Scandal of the Jewish Jesus*. San Francisco, CA: Harper-Collins (2006)  OCLC:70199942
**Short Stories by Jesus: The Enigmatic Parables of a Controversial Rabbi*. HarperOne. (2014) 
* w/ Allison, Dale C.; Crossan, John Dominic, eds. *The Historical Jesus in Context*. Princeton Readings in Religions. Princeton. (2006) 
* w/ Brettler, Marc Zvi, eds. *The Jewish Annotated New Testament*. Oxford University Press, 2011 
### Feminist companion to the New Testament and early Christian writings
Edited with Marianne Blickenstaff, Sheffield Academic Press.
* *A Feminist Companion to Matthew* (2001)
* *A Feminist Companion to Mark* (2001)
* *A Feminist Companion to Luke* (2001)
* *A Feminist Companion to John Volume 1* (2002)
* *A Feminist Companion to John Volume 2* (2002)


## קישורים חיצוניים

* 

* The Gospel of Amy-Jill Levine
* ביוגרפיה באתר אוניברסיטת דיוק

## הערות שוליים

קטגוריה:פמיניסטיות יהודיות אמריקאיות
קטגוריה:חוקרות נצרות
קטגוריה:חוקרי מקרא
קטגוריה:סגל אוניברסיטת ואנדרבילט
קטגוריה:בוגרות מכללת סמית'
קטגוריה:בעלות תואר דוקטור מאוניברסיטת דיוק
קטגוריה:בעלי תואר דוקטור מאוניברסיטת דיוק
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
Olymp-K

**Olymp-K** הוא לוויין גאוסטציונרי רוסי שנבנה עבור משרד ההגנה הרוסי ושירות הביטחון הפדרלי (ככל הנראה עבור המרכז למודיעין אותות שלו). הלוויין מכונה גם לוץ'. מאמינים שזהו לוויין מודיעין אותות.

## שיגור
Olymp-K שוגר ב־28 בספטמבר 2014. טיל פרוטון-M עם שלב עליון של בריץ-M שוגר מאתר השיגור בבייקונור 81/24, קזחסטן בשעה 20:23 UTC. לאחר ארבע הקפות של השלב העליון של בריץ-M הוא הוכנס למסלול העברה גיאו-סינכרוני. בהודעה לעיתונות ב-28 בספטמבר 2014, התייחסה רוסקוסמוס ללוויין כלוויין לוץ'.

## תמרונים
לאחר שיגורו, הלוויין Olymp-K ביצע מספר תמרונים לפני שהתיישב בקו אורך 18.1° מערב בסביבות 4 באפריל 2015. הלוויין הוצב אז במסלול ישירות בין Intelsat 901, שהיה ממוקם ב־18° מערב, לבין Intelsat 7, שנמצא ב-18.2° מערב. הוא נשאר במסלול גיאוסינכרוני בין הלוויינים במשך חמישה חודשים. לפעמים, Olymp-K ביצע תמרוני מיקום, והתמקם כ-10 קילומטרים מהלוויינים. בספטמבר 2015, הלוויין תומרן למיקום ב-24.4° מערב, בצמוד ללוויין Intelsat 905. בעוד דובר JFCC SPACE וקפטן חיל האוויר ניקולס מרקוריו אמר שהיו שלושה מקרים שבהם הלוויין Olymp-K הגיע לטווח של חמישה קילומטרים מלוויין אחר, מקור בתעשייה ציין כי נתוני חיל האוויר הם תחזיות המבוססות על קצבי סחיפה וכי הגישה של Olymp-K לא קירב אותו יותר מ-10 קילומטרים ללווייני Intelsat. נכון לדצמבר 2019, הלוויין היה ממוקם בקו אורך 70.6° מזרח. בשנת 2018 מתחה צרפת ביקורת על רוסיה על כך שתימרנה את הלוויין קרוב ללוויין אתנה-פידוס הצרפתי. פלורנס פארלי, שר ההגנה הצרפתי, האשימה את רוסיה ב"מעשה ריגול".

## ניתוח ותגובה
Intelsat מתחה ביקורת על התמרונים, כאשר נשיא החברה, קיי סירס, אמר כי "זו לא התנהגות נורמלית ואנחנו מודאגים". ניסיונות Intelsat ליצור קשר ישירות עם בעלי הלוויין הרוסי ובאמצעות מחלקת ההגנה האמריקאית לא זכו לתגובה. חברי קהילת החלל רואים בתקרית בין המקרים המתועדים הראשונים של לוויין צבאי זר שהתקרב למפעיל מסחרי באופן כזה.

בניתוח של 5 באוקטובר של פעולות הקרבה והמפגש הרוסי שנכתב עבור Space Review, היועץ הטכני של Secure World Foundation, בריאן ווידן, הדגיש את התנועות של Olymp-K. במאמרו הוא כתב שמשקיפים רבים של תוכניות חלל רוסיות מאמינים שמשימת הלוויין כוללת מודיעין אותות או תקשורת. משקיפים העלו גם השערות אם יש קשר בין Olymp-K ללוויין הניסוי יניסיי A1 (לוץ' 4). דיווח של *[[קומרסאנט|קומרסנט]]* הצביע על כך ש־Olymp-K תספק תקשורת ממשלתית מאובטחת כמו גם מודיעין אלקטרוני. מקורות דיווחו גם כי ללוויין יש מכשיר תקשורת לייזר מובנה והוא יספק למערכת GLONASS אותות תיקון ניווט.

דווח כי התמרונים של Olymp-K הובילו למספר פגישות מסווגות בתוך מחלקת ההגנה האמריקאית.
## הערות שוליים

קטגוריה:לוויינים רוסיים
קטגוריה:2014 ברוסיה
ארנסטו הוסט

**ארנסטו הוסט** (בהולנדית: **Ernesto Hoost**; נולד ב-11 ביולי 1965) הוא קיקבוקסר עבר הולנדי. זכה ארבע פעמים בטורניר הגרנד פרי העולמי K-1 במשקל כבד, זכה בתואר ב-1997, 1999, 2000, ו-2002.

הוסט זכה לכינוי "מר שלמות" והוא נחשב לאחד הקיקבוקסרים הטובים ביותר בהיסטוריה, ומחזיק בשיא הזכיות בגראנד פרי K-1 לצד סמי שילט (4 זכיות).

## קישורים חיצוניים

* 

## הערות שוליים

קטגוריה:קיקבוקסרים
קטגוריה:הולנדים שנולדו ב-1965
עטלף פרחים פיג'יאני

**עטלף פרחים פיג'יאני** (שם מדעי: *Notopteris macdonaldi*) הוא מין של עטלף קטן-בינוני במשפחת עטלפי הפירות והחי בטבע בפיג'י ובונואטו וכנראה היה קיים בעבר בטונגה. זהו אחד משני המינים בסוג עטלף פרחים זנוב.

## תיאור
עטלף זה בעל ראש משולש וצר, גוף קטן עם שוקיים מוארכים ולוע מחודד ודק. העיניים גדולות, האוזניים קטנות ומעוגלות והלשון ארוכה, רחבה ומכוסה בקצה בגבשושיות. הכנפיים מחוברות לחלק התחתון של עמוד השדרה ונותנים לו מראה של גב חשוף למחצה. אורך הראש והגוף של עטלפי הפרחים הזנובים 93–110 מ״מ, אורך הזרוע 58–69 מ״מ ואורך הזנב 43–62 מ״מ; המשקל נע בין 56 ל-73 גרם. הזכרים גדולים במקצת מן הנקבות.

עטלף זה חי ביערות לאורך פיג'י ובימים נח במערות ויוצא בלילה לאכול צוף פרחים.

המין מצוי בסכנת הכחדה מצד בירוא יערות, ציד, כרייה, הפרעה אנושית, הכנסת מינים פולשים ועיור והתפוצה המוגבלת שלהם, הופכת אותם לפגיעים מפני סופות טרופיות. האוכלוסייה שלהם אינה עולה על 10,000 פרטים והמגמה שלה נמצאת בירידה מתמשכת.

## קישורים חיצוניים

## הערות שוליים

קטגוריה:טקסונים שתוארו בידי ג'ון אדוארד גריי
קטגוריה:בעלי חיים שתוארו ב-1859
קטגוריה:עטלפי פרי
קטגוריה:פיג'י: יונקים
פטר ארטס

**פטר ארטס** (בהולנדית: **Peter Aerts**; נולד ב-25 באוקטובר 1970) הוא קיקבוקסר הולנדי. שלוש פעמים זכה בטורניר הגרנד פרי העולמי K-1 במשקל כבד, זכה בתואר ב-1994, 1995, ו-1998.

ארטס ידוע בבעיטות הגבוהות ההרסניות שלו, שזיכו אותו בכינוי "חוטב העצים ההולנדי" והוא נחשב לאחד הקיקבוקסרים הטובים ביותר בהיסטוריה.

ארטס הגיעה שש פעמים לגמר הגרנד פרי העולמי K-1 (שיא), וניצח בשלושה.

## קישורים חיצוניים

* 

## הערות שוליים

קטגוריה:קיקבוקסרים
קטגוריה:הולנדים שנולדו ב-1970
האקדמיה להצפנה של רוסיה

**האקדמיה להצפנה של רוסיה** רשמית **האקדמיה לקריפטוגרפיה של הפדרציה הרוסית** (ברוסית: **Акаде́мия криптогра́фии Росси́йской Федера́ции**), היא מוסד להשכלה גבוהה מדעי פדרלי, שנוסד ב־5 ביוני 1992 על פי צו נשיא הפדרציה הרוסית "לביצוע מחקר יישומי בסיסי וחשוב ביותר ליצירת אמצעים מודרניים לאבטחת מידע ולפתור בעיות דחופות של מודיעין אותות"; האקדמיה פועלת תחת שירות הביטחון הפדרלי של הפדרציה הרוסית מאז 2003.

קודם לכן פעלה האקדמיה בחסות הסוכנות הפדרלית למידע ולתקשורת ממשלתית, המקבילה הרוסית ליחידה 8200 בשנים 1991-2003.
## מידע כללי
המשימה העיקרית של האקדמיה לקריפטוגרפיה של הפדרציה הרוסית היא לבצע מחקר בתחום בעיות מדעיות וטכניות של אבטחת מידע והגנה על משאבי מידע במערכות טלקומוניקציה של הרשויות. בראשית הקמתה של האקדמיה כמוסד מדעי המבטיח תיאום מחקר ופתרון הבעיות עתירות המדע והיסודיות ביותר של הקריפטוגרפיה, היה הדוקטור למדעים טכניים, פרופסור, קולונל כללי ניקולאי ניקולאביץ' אנדרייב, בשנים 1992–1998 לנשיא האקדמיה הראשון. האקדמיה מעסיקה 29 חברים מלאים ויותר מ-30 חברים מקבילים: מדענים רוסים בולטים, בקריפטוגרפיה ותחומים קשורים של מדע וטכנולוגיה. כדי לפתור בעיות מדעיות, האקדמיה, בהשתתפות האקדמיה הרוסית למדעים, מאגדת את המאמצים של מדענים מובילים מארגוני מדינה שונים הקשורים לפיתוח ויצירה של אמצעי אבטחת מידע, משאבי מידע, טלקומוניקציה ותקשורת מיוחדת, כמו גם טכנולוגיות מידע מודרניות. העבודה המדעית באקדמיה מתבצעת על ידי ועדות. כל ועדה נוצרת כדי לפתור בעיית יעד ספציפית ומורכבת מ־20–25 אנשים. כ-20 ועדות כאלה נוצרות מדי שנה.

אקדמיית שירות הביטחון הפדרלי של רוסיה, האקדמיה לקריפטוגרפיה של רוסיה, האיגוד החינוכי והמתודולוגי של מוסדות חינוך גבוהים ברוסיה לחינוך בתחום אבטחת מידע (UMO IS) מקיימים אולימפיאדות על בסיס ארגונים חינוכיים. תיאום התמיכה הארגונית של האולימפיאדה מתבצע על ידי אקדמיית שירות הביטחון הפדרלי של רוסיה.

## קישורים חיצוניים
* 
* RIA Novosti: "האקדמיה לקריפטוגרפיה של הפדרציה הרוסית חוגגת 10 שנים"
* האתר הרשמי של מפלגת רוסיה המאוחדת : "פוטין שלח ברכות לצוות האקדמיה לקריפטוגרפיה"
* ברכותיו של ולדימיר פוטין לרגל יום השנה העשרים להקמת האקדמיה הרוסית לקריפטוגרפיה
* ברכות מסגן הנשיא של האקדמיה לקריפטוגרפיה של הפדרציה הרוסית ולדימיר ניקולאייביץ' סצ'קוב למשתתפי האולימפיאדה הבין-אזורית לתלמידי בתי ספר במתמטיקה וקריפטוגרפיה
* רשימת אישים באתר הפורטל המתמטי הכל-רוסי.
* פרסומי האקדמיה באתר eLIBRARY.ru
* תקנות על האולימפיאדה הבין-אזורית לתלמידי בתי ספר במתמטיקה וקריפטוגרפיה (משרד החינוך והמדע של רוסיה)
* "על השכר של חברי הנשיאות של האקדמיה לקריפטוגרפיה של הפדרציה הרוסית"

## הערות שוליים

קטגוריה:שירות הביטחון הפדרלי (רוסיה)
קטגוריה:1992 ברוסיה
קטגוריה:הצפנה
קטגוריה:מוסדות לימוד ומחקר
שועל-מעופף סיישל

**שועל-מעופף סיישל** (שם מדעי: *Pteropus seychellensis*) הוא מין של עטלף נדיר בסוג שועל-מעופף החי בטבע באיי סיישל שבאוקיינוס ההודי בעיקר בקומורו ובמאפיה כשאוכלוסייה גדולה שלו חיה על האי סילווט (Silhouette Island). אף על פי שהוא ניצוד במספר איים, האוכלוסייה שלו יציבה ומצב שימורו הוא ללא חשש.

עטלף זה מגיע למוטת כנפיים של 100 עד 110 ס"מ, אורכו 224 עד 231 מ"מ ומשקלו הממוצע 650 גרם. העטלף בעל פרווה זהובה עם כנפיים וזנב שחורים והפנים אפורות כהות. החוטם שלו ארוך יחסית והלסתות בעלות שיניים חדות העוזרות לקלף קליפות פירות. העטלפים ישנים יחדיו בקבוצות גדולות. לרוב הם מזדווגים בין נובמבר לדצמבר וממליטים ולד אחד.

העטלף הוא מפיץ פירות החשוב ליערות בהם הוא חי ולמרות אוכלוסייתו היציבה הוא אינו מזיק גדול לחקלאות. לעיתים הוא גם מופיע ביישובים וכפרים או ביערות עד גובה 1,000 מטר בסמוך לחופי איי סיישל.

לעטלף מספר טורפים הכוללים בעיקר נחשים ועופות דורסים.

**תת-מינים**:
* Pteropus seychellensis seychellensis
* Pteropus seychellensis comorensis

## קישורים חיצוניים

## הערות שוליים

קטגוריה:טקסונים שתוארו בידי רוברט קר (סופר)
קטגוריה:בעלי חיים שתוארו ב-1792
קטגוריה:עטלפי פרי
קטגוריה:סיישל: יונקים
מיכאילו לומונוסוב (לוויין)

**מיכאיל לומונוסוב** (**MVL-300**, או **מיכאילו**, או יותר נפוץ **לומונוסוב**) הוא לוויין המופעל על ידי אוניברסיטת מוסקבה שנקרא על שם מיכאיל לומונוסוב.

## משימה
מטרת המשימה היא תצפית של התפרצויות קרני גמא, קרניים קוסמיות בעלות אנרגיה גבוהה ותופעות חולפות באטמוספירה העליונה של כדור הארץ.

## שיגור
שיגור המשימה תוכנן בתחילה לשנת 2011 כאשר צוין 300 שנה ליום הולדתו של מיכאיל לומונוסוב. לאחר מספר דחיות המשימה שוגרה לבסוף ב-28 באפריל 2016 מ-קוסמודרום ווסטוצ'ני על ידי רכב השיגור סויוז 2.1a.

### מטען מדעי
הרכיב מצוידת בשבעה מכשירים מדעיים:
* **מערכת מעקב אולטרה סגול** (**TUS**) תוכננה למדידת אור הקרינה המוקרן על ידי EAS (מקלחות אוויר נרחבות) של קרניים קוסמיות אולטרה גבוהות (UHECR) באטמוספירה של כדור הארץ וכן עבור מחקרים חולפים בטווח אולטרה סגול. זה היה המכשיר הראשון מבוסס החלל שהוקדש לתופעות אלו. פרויקט TUS החל בשנת 2001.
* בלוק לגילוי קרני רנטגן וקרינת גמא (BDRG) מיועד לאיתור וניטור התפרצויות קרני גמא ולהפקת אות טריגר למצלמות מדגם ShOK;
* UFFO מורכב מצילום רנטגן ו-10 ס"מ טלסקופי אולטרה סגול המיועדים לחקר התפרצויות קרני גמא;
* מצלמות אופטיות של שדה ראייה סופר רחב (ShOK) כזוג מצלמות אופטיות רחבות שדה, שמטרתן העיקרית היא זיהוי מיידי של הקרינה האופטית של התפרצויות קרני גמא לאחר קבלת אותות טריגר מ־BDRG;
* דוסימטר של אלקטרונים, פרוטונים ונייטרונים (DEPRON) מודד מינונים וספקטרום נספגים של אלקטרונים, פרוטונים, נייטרונים וגרעינים כבדים;
* פסד אלקטרונים ושדות חוקרים עבור לומונוסוב (Elfin-L) כוללים גלאי החלקיקים האנרגטיים עבור אלקטרונים (EPDE), אנרגטיים, פרוטונים גלאי יונים (EPDI) ושטף שער מגנטומטר (FGM). מטרותיו העיקריות הן חקר חלקיקים אנרגטיים במגנטוספירה של כדור הארץ;
* IMISS-1 הוא מכשיר המיועד לבדיקת מודולים אינרציאליים מיקרו-אלקטרומכניים.

## סוף המשימה
טלסקופ TUS בלוויין לומונוסוב הפסיק את איסוף הנתונים בסוף 2017.

עד ל-14 בינואר 2019, הבעיות לא נפתרו וכל הציוד המדעי של הלוויין כבוי. ניסיונות התיקון נמשכו (חלק מהמערכות של הלוויין הגיבו, הבעיה הייתה במערכות מטען מדעיות). לפני שנכנע לקשיים הללו, הלוויין פעל במשך שנה וחצי למטרה המיועדת לו. עם כישלון הלוויין לומונוסוב וסיום המשימה של הספקטר-R ב-30 במאי 2019, תוכנית החלל הרוסית איבדה את שני הלוויינים המדעיים שלה עד לשיגור ספקטר-RG ביולי 2019.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:2016 ברוסיה
קטגוריה:לוויינים רוסיים
קטגוריה:טלסקופי חלל הקרויים על שם אישים
המנהל האזרחי הסובייטי

**המנהל האזרחי הסובייטי** (**SCA)** (ברוסית: **Советская гражданская администрация**, בקוריאנית: **소비에트 민정청**) היה הגוף ששלט בחלקו הצפוני של חצי האי הקוריאני מ-24 באוגוסט 1945 עד ל-9 בספטמבר 1948, אם כי נשלט על ידי כמה גופים אחרים במקביל. הוא הוקם למעשה על ידי ברית המועצות לאחר סיום מלחמת העולם השנייה וחלוקת קוריאה ומשל בעיקר באזור שנודע כיום כקוריאה הצפונית. הגנרל טרנטי סטיקוב היה התומך הראשי בהקמת גוף מרכזי בקוריאה. המדינה הוחלפה ברפובליקה הדמוקרטית העממית של קוריאה ב-9 בספטמבר 1948.

## היסטוריה
לאחר כניעת האימפריה היפנית באוגוסט 1945, קוריאה חולקה בין שתי מעצמות העל: ארצות הברית וברית המועצות. חצי האי חולק לפי קו רוחב 38 צפון, ויוסד שלטון סובייטי בצפון.

ב-9 בספטמבר 1948, בתוך פחות מחודש לאחר קוריאה הדרומית, הרפובליקה הדמוקרטית העממית של קוריאה, או קוריאה הצפונית, הוקמה והחל לשלוט בה קים איל-סונג (שנחשב לראש משפחת קים). הכוחות הסובייטים האחרונים עזבו עד סוף אותה השנה.

## ראו גם
* היסטוריה של קוריאה הצפונית
* היסטוריה של קוריאה
* הכיבוש היפני בקוריאה
* כניעת האימפריה היפנית
* המשטר הצבאי של ארצות הברית בקוריאה
* קוריאה הצפונית

## קישורים חיצוניים

## הערות שוליים

קטגוריה:קוריאה הצפונית: היסטוריה
קטגוריה:קצרמר היסטוריה
קטגוריה:קצרמר קוריאה הצפונית
קטגוריה:מדינות לשעבר באסיה
קטגוריה:ברית המועצות: צבא וביטחון
קטגוריה:בעקבות מלחמת העולם השנייה
איגור סבוצ'קין

**איגור סבוצ'קין** (ברוסית: **Игорь Савочкин**; 14 במאי 1963 – 17 בנובמבר 2021) היה שחקן תיאטרון וקולנוע ומנחה טלוויזיה רוסי.

## ביוגרפיה
איגור יורייביץ' סבוצ'קין נולד ב-14 במאי 1963 בכפר בריוזובקה שבמחוז סראטוב. הוא למד בסטודיו לתיאטרון בניהולו של ולדימיר פדוסייב.

היה בוגר מכון סרטוב למיכון חקלאי. ב-1991 סיים את לימודיו בפקולטה לתיאטרון של הקונסרבטוריון הממלכתי של סובינוב (בקורס של רימה בליאקובה וגאורגי באניקוב).

לאחר שעבר למוסקבה, הוא עבד בתיאטרון "על הקרשים" עם סרגיי קורגיניאן ובתיאטרון על פוקרובקה עם סרגיי ארציבשב. הוא עבד כקריין בתחנת הרדיו "נוסטלגיה".

משנת 2000 עד 2010 עבד בחברת ההפקות Bazelevs של טימור בקממבטוב והופיע בהפקות הקולנוע של הבמאי.

מנובמבר 2014 ועד ספטמבר 2015 הנחה את התוכנית "תורת הקונספירציה" בערוץ הראשון, שם הוחלף על ידי מיכאיל ממאייב.

הוא אושפז במוסקבה ב-10 בנובמבר 2021. ב-17 בנובמבר 2021 הוא נפטר. סיבת המוות הייתה בעיות בכבד. במקביל, אובחן כחולה במחלה אונקולוגית.

## פילמוגרפיה נבחרת
### קולנוע
*2021: איוואן דניסוביץ'
*2019: השור
*2019: אנה
*2019: האיש שהפתיע את כולם
*2018: אגדת קולובראט
*2014: לוויתן
*2013: עצי אשוח 3
*2009: ברק שחור
*2009: אדמירל
*2007: צחוק הגורל 2
*2006: משמר היום
*2004: משמר הלילה
*1993: טרוצקי

### טלוויזיה
*2020: מוקד טלפוני
*2019: הצלה
*2018: מעצר בית
*2016: החוקר טיכונוב
*2015: השיטה
*2012: מוסגז
*2011: יאלטה-45
*2007: החתרן: סוף המלחמה

## קישורים חיצוניים

* 

* אתר המוקדש לאיגור סבוצ'קין
* איגור סבוצ'קין בפורטל רוסקינו
* 

## הערות שוליים

קטגוריה:מנחי טלוויזיה רוסים
קטגוריה:שחקני תיאטרון רוסים
קטגוריה:שחקני קולנוע וטלוויזיה רוסים
קטגוריה:רוסים שנולדו ב-1963
קטגוריה:רוסים שנפטרו ב-2021
ג'רמי דודזיאק

**ג'רמי דודזיאק** (בגרמנית: **Jeremy Dudziak**; נולד ב-28 באוגוסט 1995) הוא כדורגלן גרמני-תוניסאי המשחק בעמדות הקשר והמגן בהרטה ברלין.

## קריירה
אימו של דודזיאק היא גרמנית, ואביו נולד בגאנה אך גדל בתוניסיה.

לאחר שעבר במחלקות הנוער של דיסבורג ושל שאלקה 04, בשנת 2009 הצטרף דודזיאק למחלקת הנוער של בורוסיה דורטמונד. בשנת 2013 החל לשחק בקבוצת המילואים של המועדון, וב-21 במרץ 2015 ערך את הופעת הבכורה שלו במדי הקבוצה הבוגרת, בניצחון החוץ 3–2 על הנובר 96.

באוגוסט 2015 נמכר תמורת 250 אלף אירו לזנקט פאולי מהבונדסליגה השנייה, ובמדיה שיחק במשך ארבע עונות.

ביולי 2019 עבר בהעברה חופשית להמבורג, גם היא מהבונדסליגה השנייה.

באוגוסט 2021 נמכר תמורת 750 אלף אירו לגרויטר פירט, העולה החדשה לבונדסליגה.

### קריירת נבחרות
דודזיאק שיחק בנבחרות הנוער השונות של גרמניה, אך בחר לייצג את הנבחרת הבוגרת של .

את הופעת הבכורה שלו בנבחרת הבוגרת ערך ב-6 בספטמבר 2019, בניצחון נבחרתו 1–0 על  במשחק ידידות.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:כדורגלנים תוניסאים
קטגוריה:מגני כדורגל גרמנים
קטגוריה:מגני כדורגל תוניסאים
קטגוריה:קשרי כדורגל גרמנים
קטגוריה:קשרי כדורגל תוניסאים
קטגוריה:דיסבורג: כדורגלנים
קטגוריה:כדורגלני בורוסיה דורטמונד
קטגוריה:כדורגלני זנקט פאולי
קטגוריה:כדורגלני המבורג
קטגוריה:כדורגלני גרויטר פירט
קטגוריה:כדורגלני הטאייספור
קטגוריה:כדורגלני הרטה ברלין
קטגוריה:כדורגלני נבחרת תוניסיה
קטגוריה:גרמנים ממוצא תוניסאי
קטגוריה:גרמנים שנולדו ב-1995
מרקו מאיירהופר

**מרקו מאיירהופר** (בגרמנית: **Marco Meyerhöfer**; נולד ב-18 בנובמבר 1995) הוא כדורגלן גרמני המשחק בעמדת המגן הימני בפרויסן מינסטר מהבונדסליגה השנייה.

## קריירה
לאחר שגדל במחלקת נוער מקומית, בשנת 2006 הצטרף מאיירהופר למחלקת הנוער של איינטרכט פרנקפורט.

ביולי 2014 הצטרף לקבוצת הבוגרים של פ.צ. זארבריקן, היורדת הטרייה לליגה הגרמנית הרביעית.

ביולי 2017 הצטרף לוולדהוף מנהיים, גם היא מהליגה הגרמנית הרביעית.

לאחר חמש עונות בליגה הרביעית, ביולי 2019 הצטרף מאיירהופר לגרויטר פירט מהבונדסליגה השנייה.

הוא ערך את הופעת הבכורה שלו במדי הקבוצה ב-28 ביולי 2019, כשפתח בהרכב בהפסד קבוצתו 0–2 לארצגבירגה אווה. בתום עונת 2020/2021 העפיל עם הקבוצה לבונדסליגה, והאריך את חוזהו במועדון עד ליוני 2025.  ב-1 באוקטובר 2021 כבש את שער הבכורה שלו במדי גרויטר פירט, בהפסד 1–3 לקלן.

בקיץ 2025, לאחר 6 עונות בגרויטר פירט, עבר מאיירהופר לפרויסן מינסטר, אף היא מהבונדסליגה השנייה. 

## קישורים חיצוניים

## הערות שוליים

קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלני פ.צ. זארבריקן
קטגוריה:כדורגלני וולדהוף מנהיים
קטגוריה:כדורגלני גרויטר פירט
קטגוריה:כדורגלני פרויסן מינסטר
קטגוריה:גרמנים שנולדו ב-1995
עלי פ. מוסטפא

**עלי פייסל מוסטפא בן עבדולאטיף** (נולד ב-25 בספטמבר 1981; מוכר בשמו האמנותי - **Ali F. Mostafa**) הוא יוצר, במאי ומפיק בריטי-אמירותי אשר הוכר כבמאי הסרט העלילתי הראשון של איחוד האמירויות בשם "עיר החיים"  (2009). הוא בוגר בית הספר לקולנוע בלונדון .

לדברי מוסטפא, ההשראה להפקת הסרט "עיר החיים" הגיעה מכיוון ש"נמאס לי מאנשים שמשווים את דובאי לדיסנילנד. רובם מעיפים מבט אחד על הבניינים הנוצצים ומניחים שמדובר במקום מלאכותי. בסרט שלי אין שום דבר מזה. יש בו אנשים אמיתיים עם בעיות אמיתיות. כמו כל עיר אחרת בעולם, הסרט שלי מראה גם את החיוביות וגם את השליליות." מוסטפא התמודד עם מחלוקת ראשונית כאשר כמה בתי קולנוע סירבו להציג את סרטו שלטענתם הוא מציג את דובאי באור שלילי. עם זאת, הוא ביטל את הטענות האלה ואמר כי בסרטו הוא קיווה לשנות את התפיסה העולמית אודות עיר הולדתו ולהעמיד אותה בשורה אחת עם ערים כמו לונדון וניו יורק שגם הן מתמודדות עם "בעיות אמיתיות".  על פי נתונים שהופקו על ידי Italia Film International, הסרט דורג במקום השני בקופות המקומיות והרוויח יותר מ-500,000 דירהם בהקרנה במהלך סוף השבוע הראשון שלו; יוצרי הסרט הציגו את הסרט בפסטיבל קאן ב-2010. 

מוסטפא סומן כ"יוצר הסרט האמירתי הטוב ביותר" בפסטיבל הסרטים הבינלאומי של דובאי (DIFF) , הוא זכה בפרס 'יוצר הסרט הצעיר של השנה' בטקס פרסי הסטודיו הדיגיטלי 2010, ומגזין Variety ציין שעלי פייסל מוסטפא הוכיח שהוא יוצר ומפיק סרטים ברמה בינלאומית, הראשון של המפרץ.

בשנת 2011, תוך כדי הרחבת פעילותו התבקש מוסטפא לפתח את הסדרה הקצרה הראשונה אי פעם בשם - Classified - ששודרה באינטרנט.

הסרט השני של מוסטפא שנקרא מא' עד ב', פתח את פסטיבל הסרטים של אבו דאבי באוקטובר 2014, לראשונה השתתף בפסטיבל סרט אמירתי, המאתגר תפיסות סטריאוטיפיות על תרבות המזרח התיכון, באמצעות סיפורם של שלושה חברים טובים שיוצאים לטיול מאבו דאבי לביירות.

הסרט האחרון של מוסטפא The Worthy , נוצר תוך שיתוף פעולה עם המפיקים פיטר ספרן וסטיבן שניידר, מהוליווד. הוא הוקרן בהקרנת בכורה בפסטיבל הסרטים בלונדון באוקטובר 2016, והשתתף גם בבכורה חגיגית בפסטיבל הסרטים בדובאי בדצמבר 2016. הסרט הוא מותחן המתרחש בעתיד הדיסטופי שבו אין מים. הוא יצר להקרנות לציבור הרחב ב-23 בפברואר 2017.

## חיים אישיים
אביו של מוסטפא הוא אמירתי ואילו אמו בריטית; הוא נולד בלונדון, אנגליה. גדל באיחוד האמירויות, הוא התעניין בצילום מילדותו והתנסה ביצירת סרטים קצרים משלו ופרסומות טלוויזיה מדומות. עם סיום לימודיו, מוסטפא הקים חברה חדשה שהתבססה על חברה קיימת המתמקדת בתפאורה ועיצוב פנים. לאחר מכן בשנת 2003 הוא מימש את חלומו להפקת סרטים כאשר נרשם לבית הספר לקולנוע בלונדון ולקבל תואר שני והכשרה מעשית בטכניקות קולנוע. לאחר מכן הוא הקים את חברת ההפקות שלו AFM Films, ויצר סרטים קצרים ופרסומות טלוויזיה בתחומי הפקה שונים במשך 10 שנים, ההתמקדות שלו בחברה, נותרה בבימוי.

מוסטפא ביים גם מספר סרטים קצרים; בשנת 2005, סרטו "מתחת לשמש" הוקרן ב-DIFF וזכה בתחרות הסרטים של האמירויות ב-2006. הסרט הוקרן גם בפסטיבלי הסרטים הבינלאומיים של רומא, רוד איילנד וסן פרנסיסקו.

למוסטפא שלושה ילדים מאשתו הראשונה מאהא גורטון, ממנה התגרש בשנת 2020.

## קישורים חיצוניים
* 

*  
*  
*  
* יוצר הסרטים האמיריים ב-DIFF: Gulf News
* פסטיבלי הסרטים שלנו משגשגים - אבל יוצרי הסרט שלנו נאבקים: הלאומי (אבו דאבי)

## הערות שוליים

קטגוריה:דובאים
קטגוריה:במאי קולנוע בריטים
קטגוריה:מפיקי קולנוע בריטים
קטגוריה:בריטים שנולדו ב-1981
קטגוריה:אמירתים שנולדו ב-1981
Märkische Heide, märkischer Sand

**Märkische Heide, märkischer Sand**, מגרמנית (מילולית: מישור מרקידי, חול מרקידי) ידוע גם בתור **Brandenburghymne** או **Steige hoch, du roter Adler** הוא שיר מארש גרמני ששימש כהמנונה הלא רשמי של מדינת ברנדנבורג בין השנים 1906 ו-1936.

## מקור
לפי גוסטב בישזנשיץ (1996–1902), השיר נכתב והולחן על ידי עצמו ביום העלייה לשמים, ה-10 במאי 1923. הרעיון לשיר עלה בו בזמן שהיה חבר בתנועת ואנדרפוגל במהלך לינת לילה באכסניית נוער. על פי דבריו, הוא חיכה עם שליחת השיר למוציא לאור ונתן את הנוסח הראשוני לחבריו כדי לראות איך הוא מתקבל על ידם. על אבן מצבתו כתוב משפט הטוען כי הוא המחבר של השיר.

מנגד, מרגרט זיידל, משנאייכה ביי ברלין טענה בראיון, כי הטקסט חובר במשותף על ידי קבוצת נוער מברלין. על פי דבריה, בישזנשיץ רק תרם את המנגינה לקבוצת הנוער.

## מילות השיר
מילות השיר להלן הן:

## ביקורת
ב-2008, חלקים ממפלגת הלינקה קראו שוב להפסיק את השימוש בשיר. בתגובה, המזכיר הכללי של SPD בברנדנבורג, קלאוס נס, כינה את האמירה "משיכה בשיער", מנהיג הקבוצה הפרלמנטרית של CDU, תומאס לונצ'ק מברנדנבורג, הצביע על כך שהטקסט הוא "תמים מבחינה פוליטית". מנפרד סטולפה (SPD) ושר הפנים יורג שנבוהם (CDU) הזהירו מפני השמצה של Märkische Heide כ"שיר נאצי".

## ראו גם
* Westerwaldlied
* Preußens Gloria
* Ein Heller und ein Batzen

## קישורים חיצוניים
* טקסט מלא

## הערות שוליים

קטגוריה:שירים בגרמנית
קטגוריה:מארש
קטגוריה:מחלוקות במוזיקה
קטגוריה:ברנדנבורג
פאול זגווין

**פאול זגווין** (בגרמנית: **Paul Seguin**; נולד ב-29 במרץ 1995) הוא כדורגלן גרמני המשחק בעמדת הקשר האחורי בהרטה ברלין.

## קריירה
לאחר שגדל במחלקת נוער מקומית, בשנת 2007 הצטרף זגווין למחלקת הנוער של וולפסבורג. בשנת 2014 החל לשחק בקבוצת המילואים של המועדון, וב-4 במרץ 2015 ערך את הופעת הבכורה שלו במדי הקבוצה הבכירה, כשעלה כמחליפו של קווין דה בראונה בדקה ה-89, בניצחון 2–0 על ר.ב. לייפציג במסגרת הגביע הגרמני.

ב-23 באפריל 2016 ערך את הופעת הבכורה שלו בבונדסליגה, כשהחליף את דניאל קליגיורי בהפסד 0–2 לאאוגסבורג. הוא כבש את שער הבכורה שלו ב-3 בדצמבר 2016, בהפסד 2–3 להרטה ברלין, ובאותו משחק גם הורחק בכרטיס אדום. ב-20 בדצמבר 2016 האריך את חוזהו במועדון עד ליוני 2020.

באוגוסט 2017 הושאל לעונה אחת לדינמו דרזדן מהבונדסליגה השנייה, ובתום העונה שב לוולפסבורג.

ב-18 בינואר 2019 הושאל עד לתום העונה לגרויטר פירט מהליגה השנייה, עם אופציה לרכישה. במאי 2019 ניצלה גרויטר פירט את האופציה, ורכשה את זגווין תמורת 300 אלף אירו. בתום, עונת 2020/2021 העפיל עם הקבוצה לבונדסליגה.

## תארים
;וולפסבורג
* הגביע הגרמני (1): 2015

## קישורים חיצוניים

## הערות שוליים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני וולפסבורג
קטגוריה:כדורגלני דינמו דרזדן
קטגוריה:כדורגלני גרויטר פירט
קטגוריה:כדורגלני אוניון ברלין
קטגוריה:גרמנים שנולדו ב-1995
קטגוריה:כדורגלני שאלקה 04
קטגוריה:כדורגלני הרטה ברלין
כנופיית רופוס באק

**כנופיית רופוס באק** הייתה כנופיה אינדיאנית שחבריה היו משבט קריק האינדיאני, והיא הוצאה מחוץ לחוק. מסע הפשע שלהם התרחש בטריטוריה האינדיאנית של אזור ארקנסו-אוקלהומה מ-30 ביולי ועד 4 באוגוסט 1895.

החבורה, שהוקמה על ידי רופוס באק, כללה גם את לואיס דייוויס, סם סמפסון, ממואה ג'וליי ולאקי דייוויס. הכנופיה החלה לבנות מאגר קטן של כלי נשק בזמן שהותה באוקמלג'י, אוקלהומה. לאחר שהרגה את סגן המרשל האמריקני ג'ון גארט ב-30 ביולי 1895, הכנופיה החלה להחזיק חנויות וחוות שונות באזור פורט סמית' במהלך השבועיים הבאים. בתקרית אחת, לאיש מכירות בשם קאלהאן – לאחר שנשדד – הוצעה הזדמנות לברוח אם יוכל לברוח מהכנופיה. כאשר קאלהאן הקשיש נמלט בהצלחה, החבורה הרגה את עוזרו מתוך תסכול. לפחות שתי קורבנות שנאנסו על ידי הכנופיה מתו מפצעיהן.

## רשימת פשעים שבוצעו על ידי הכנופיה
* 30 ביולי 1895: הריגתו של סגן המרשל האמריקני ג'ון גארט.
* 31 ביולי 1895: נתקלה באדם לבן ובתו בעגלה, החבורה החזיקה את האיש באיומי אקדח ולקחה את הילדה.
* הם הרגו ילד שחור והכו את בן קאלהאן עד שהאמינו בטעות שהוא מת, ואז לקחו את המגפיים, הכסף והאוכף של קאלהאן.
* שוד של חנויות כפריות בווסט וג'יי נורברג באורקט, אוקלהומה.
* רצח של שתי נשים לבנות וילדה בת 14.
* 4 באוגוסט: אונס של גברת הסן ליד סאפולפה, אוקלהומה. הסן ושתיים משלוש הקורבנות הנוספות של הכנופיה - מיס איירס וילדה אינדיאנית ליד סאפולפה - מתו גם הן; דווח כי קורבן רביעי, גברת וילסון, החלימה; מדווח כי לאחר לכידתם כמעט בוצע בהם לינץ'.

## לכידה ותליית הכנופיה
בהתקפות מתמשכות הן על המתיישבים המקומיים והן על בני קריק ללא הבחנה, הכנופיה נתפסה מחוץ למוסקג'י על ידי כוח משולב של אנשי חוק ומשטרה אינדיאנית, בראשות מרשל ס. מורטון רתרפורד, ב-10 באוגוסט בזמן שבני קריק רצו להחזיק את הכנופיה למשפט, הגברים הובאו בפני השופט ה"תלוי" אייזק פרקר. הוא גזר עליהם פעמיים גזר דין מוות, גזר הדין הראשון לא בוצע עד שלבסוף ערעור לא הגיע לבית המשפט העליון. הם נתלו ב-1 ביולי 1896 בשעה 13:00 בפורט סמית'.

## תיאור בתרבות הפופולרית
תיאור מעט שונה של פשעי הכנופיה היה הבסיס לרומן **מדרגות מתפתלות** מאת דאגלס סי ג'ונס.

כנופיית באק, "השופט התלוי" אייזק פרקר, חצי שחור, חצי אינדיאני פורע חוק צ'ירוקי ביל והסביבה הפוליטית-חברתית במותה של הטריטוריה האינדיאנית הם נושאי הרומן ההיסטורי משנת 2011 **I Dreamt I Was in Heaven - The Rampage of the Rufus Buck Gang** מאת לאונס גייטר.

סיפורה של הכנופיה שימש השראה לסרט המערבון משנת 2021 "**[[נקמה מרה]]**". את רופוס באק גילם אידריס אלבה.
## קישורים חיצוניים
* אנציקלופדיה להיסטוריה ותרבות של אוקלהומה - כנופיית באק
* דו"ח שנתי של משרד הפנים, כרך ב' 1896. עמ' 158
* http://www.jcs-group.com/oldwest/outlaws/rufus.html
## הערות שוליים

קטגוריה:1895 בארצות הברית
קטגוריה:כנופיות
קטגוריה:אוקלהומה: היסטוריה
קטגוריה:פשע באוקלהומה
קטגוריה:רצח באוקלהומה
קטגוריה:האינדיאנים בארצות הברית
סמי שילט

**סֶמי שילט** (בהולנדית: **Semmy Schilt**; נולד ב-11 באוקטובר 1973) הוא קיקבוקסר ולוחם אמנויות לחימה משולבות עבר הולנדי. ארבע פעמים זכה בטורניר הגרנד פרי העולמי K-1 במשקל כבד, זכה בתואר ב-2005, 2006, 2007, ו-2009.

שילט הוא אחד מהקיקבוקסרים המעוטרים והטובים ביותר בהיסטוריה, ומחזיק בשיא הזכיות בגראנד פרי K-1 לצד ארנסטו הוסט (4 זכיות).

לשילט יש מאזן קרבות מרשים בקיקבוקס: מתוך 50 הקרבות, ניצח ב-43 והפסיד רק ב-6.

## קישורים חיצוניים

* 

## הערות שוליים

קטגוריה:קיקבוקסרים
קטגוריה:לוחמי אמנויות לחימה משולבות
קטגוריה:הולנדים שנולדו ב-1973
פאם וטומי

**פאם וטומי** (באנגלית: **Pam & Tommy**) היא מיני-סדרת דרמה ביוגרפית אמריקאית, המבוססת על תקופת נישואיהם של מתופף מוטלי קרו, טומי לי והשחקנית פמלה אנדרסון. המיני-סדרה בוימה על ידי קרייג גילספי, נכתבה על ידי רוב סיגל ומכבבים בה לילי ג'יימס וסבסטיאן סטן בדמויותיהם של פמלה אנדרסון וטומי לי.

המיני-סדרה עלתה לשידור ברשת "הולו" ב-2 בפברואר 2022.

## תקציר העלילה
עלילת המיני-סדרה מתארת את המשבר בנישואיהם של פמלה אנדרסון וטומי לי בעקבות פרסום קלטת הסקס הפורנוגרפית הידועה לשמצה שלהם, שהוקלטה באופן פרטי במהלך ירח הדבש שלהם.

## צוות השחקנים והדמויות
### ראשי
* לילי ג'יימס – **[[פמלה אנדרסון]]**
* סבסטיאן סטן – **[[טומי לי]]**
* סת' רוגן – **רנד גוטייה**
* ניק אופרמן – **הדוד מילטי**
* טיילור שילינג – **אריקה גוטייה**
### משני
* פפי סונוגה – **מלאני**
* אנדרו דייס קליי – **בוצ'י**
* ספנסר גרנזה – **סטיב פאסנלה**
* מוז'ן מארנו – **גייל צ'וואצקי**
* פרד השינגר – **סת' ורשבסקי**
* מייק סילי – **[[יו הפנר]]**

## הפקה
### פיתוח
הפקת המיני-סדרה הוכרזה לראשונה בשנת 2018, כאשר נמסר כי סת' רוגן ואוון גולדברג יפיקו את הפרויקט תחת חברת ההפקה שלהם, "Point Grey Pictures" וכי ג'יימס פרנקו יהיה אמון על בימוי המיני-סדרה וגילום דמותו של טומי לי. בדצמבר 2020, נודע כי פרנקו עזב את ההפקה והוכרז כי המיני-סדרה הוזמנה רשמית על ידי רשת "הולו". עוד נמסר כי על הבימוי יהיה אמון קרייג גילספי ועל כתיבת התסריט יהיה אמון התסריטאי רוב סיגל. העורכת טטיאנה ס. ריגל, הייתה אמונה על עריכת רבים מעבודותיו של גילספי, הצטרפה להפקת המיני-סדרה.

### ליהוק
לצד ההכרזה על הזמנת המיני-סדרה, נמסר על ליהוקם של לילי ג'יימס וסבסטיאן סטן לגילום דמויותהם של פמלה וטומי, כשגם רוגן לוהק לגילום דמותו של רנד גוטייה, מי שהפיץ את קלטת הסקס של הזוג. באפריל 2021, נמסר על ליהוקם של ניק אופרמן וטיילור שילינג לצוות השחקנים הראשי, ועל ליהוקם של פפי סונוגה, אנדרו דייס קליי, ספנסר גרנזה ומוז'אן מרנו לצוות השחקנים המשני. ביוני 2021, פרד השינגר הצטרף לצוות השחקנים של הסדרה בתפקיד חוזר.

### צילומים
צילומי המיני-סדרה החלו ב-5 באפריל 2021 בלוס אנג'לס והסתיימו ב-30 ביולי 2021.

## קישורים חיצוניים

* 

## הערות שוליים

קטגוריה:מיני-סדרות טלוויזיה
קטגוריה:סדרות דרמה אמריקאיות
קטגוריה:הולו: תוכן מקור
קטגוריה:סדרות טלוויזיה אמריקאיות שעלו לשידור בשנת 2022
הקבינט השני של שרדר

**קבינט שרדר השני** הוא הקבינט ה-19 של הרפובליקה הפדרלית של גרמניה, הוא הושבע ב-22 באוקטובר 2002, והפסיק לכהן עם הקמת הקבינט הראשון של מרקל שהושבע ב-22 בנובמבר 2005.

## הרכב הקבינט

## קישורים חיצוניים

קטגוריה:ממשלת גרמניה
קטגוריה:גרהרד שרדר
גרנד פרי עולמי K-1

**גרנד פרי עולמי K-1** הוא טורניר קיקבוקסינג בינלאומי, המתקיים מדי שנה מאז 1993 על ידי ארגון K-1.

בכל שנה, K-1 מארח טורנירים בני שמונה משחקים עבור 16 לוחמי גראנד פרי כדי לקבוע את אלוף הקיקבוקסינג בדרגות משקל שונות.

בטורנירים זכו לוחמים מפורסמים, ביניהם ארנסטו הוסט וסמי שילט, שזכו בטורניר ארבע פעמים. בשלושה טורנירים זכו פטר ארטס ורמי בוניאסקי.

בשנת 2010 אליסטר אוברים ניצח בתחרות ובכך היה המתאבק הראשון שמחזיק בתואר בנוסף לאלוף MMA.

## זוכים
* 1993:  ברנקו ציקאטיץ' 
* 1994:  פטר ארטס
* 1995:  פטר ארטס
* 1996:  אנדי האג 
* 1997:  ארנסטו הוסט
* 1998:  פטר ארטס
* 1999:  ארנסטו הוסט
* 2000:  ארנסטו הוסט
* 2001:  מארק האנט 
* 2002:  ארנסטו הוסט
* 2003:  רמי בוניאסקי
* 2004:  רמי בוניאסקי
* 2005:  סמי שילט
* 2006:  סמי שילט
* 2007:  סמי שילט
* 2008:  רמי בוניאסקי
* 2009:  סמי שילט
* 2010:  אליסטר אוברים

## קישורים חיצוניים
* 

## הערות שוליים

קטגוריה:קיקבוקס
אוברוולף

**אוברוולף בע"מ** (באנגלית: **Overwolf**) היא חברה ישראלית המפעילה פלטפורמה לבנייה ומוניטיזציה של תוספים למשחקי מחשב.

## היסטוריה
אוברוולף הוקמה בינואר 2010 על ידי אורי מרשנד (מנכ"ל החברה), אלון רבינוביץ' וגיל אור. החברה מפעילה פלטפורמה לבנייה ומוניטיזציה של תוספים למשחקי מחשב. משרדי החברה שוכנים ברמת גן.

ב-2011 יצרה החברה שיתוף פעולה עם חברת TeamSpeak כדי לאפשר תקשורת בין משתמשים.

בספטמבר 2012 הציגה החברה ערכת פיתוח תוכנה שמאפשרת למשתמשים ומפתחים ליצור אפליקציות למשחקים. גרסה משופרת של הערכה הוצגה ב-2014, ובמקביל נפתחה חנות האפליקציות של החברה, להפצת תוכנות משחק שפיתחו משתמשיה.

באוגוסט 2017 רכשה החברה את אתר Stats Royale, אתר האוהדים הפופולרי של משחק הווידאו "קלאש רויאל". מייסד האתר, סטיב רבואין, מונה לסגן נשיא לאפליקציות מובייל בחברה.

ביוני 2020 רכשה החברה מ-Twitch.tv (חברה בת של אמזון) את הטכנולוגיה והמאגרים של פלטפורמת המודים CurseForge, שבה מודים למשחקים פופולריים כמו מיינקראפט ו-World of Warcraft. עם שילוב הפלטפורמה הנרכשת בחברה, היא הושקה במרץ 2021 בשם CurseForge Core.

באוגוסט 2021 הכריזה החברה על הקמת קרן בסך 50 מיליון ש"ח, שתוקדש להשקעה בחברות גיימינג, ביוצרי יישומונים, מודים ותכנים נוספים למשחקי מחשב. הקרן תציע תמיכה הכספית, חונכות וסיוע בשיווק.

עם הקמתה גייסה החברה 940 אלף דולר מיוסי ורדי. ב-2013 גייסה 5.3 מיליון דולר. בנובמבר 2018 גייסה החברה 16 מיליון דולר. במרץ 2021 גייסה החברה כ-52.5 מיליון דולר. בנובמבר 2021 גייסה החברה 75 מיליון דולר.

ביוני 2020 רכשה Overwolf את מאגר ה־Curse LLC Mod, עבור סכום שלא פורסם, מטוויץ'.

במרץ 2022 רכשה Overwolf את מומחה התוכנה של פלטפורמת התשלומים בבריטניה Tebex בעסקה של 29 מיליון דולר.

ב-2025 פרסמה החברה ששילמה ליוצריה 300 מיליון דולר במהלך השנה, עם מטרה להגיע למיליארד עד 2030.

## קישורים חיצוניים
* 

## הערות שוליים

קטגוריה:חברות אינטרנט ישראליות
קטגוריה:חברות משחקי וידאו ישראליות
קטגוריה:רמת גן: חברות
קטגוריה:ישראל: חברות שהוקמו ב-2009
פרסונה (לוויין)

**"פרסונה"** (שם הצופן **14F137**) הוא לוויין סיור אופטי צבאי רוסי מהדור השלישי, שנועד להשיג תמונות ברזולוציה גבוהה ושידורן המבצעי לכדור הארץ באמצעות רדיו. סוג חדש של לוויינים פותח ויוצר במרכז הטילים והחלל בעיר סמרה, פרוגרס, בעוד שהמערכת האופטית מיוצרת באיגוד האופטיקה והמכני LOMO. הלוויין הוזמן על ידי מינהל המודיעין הראשי של המטה הכללי של הכוחות המזוינים של רוסיה. הרכיב החליף את הדור הקודם של לוויינים מסוג נמן וינטאר 4KS1M.

כל הלוויינים שוגרו תחת שם "קוסמוס".
## היסטוריה
המכרז ליצירת לוויין סיור אופטי-אלקטרוני חדש מדגם "פרסונה" נערכה על ידי משרד ההגנה של הפדרציה הרוסית בשנת 2000. נבחנו פרויקטים של פרוגרס ולאבוצ'קין. הפרויקט של פרוגרס היה שינוי עמוק לעומת לוויין נמן מהדור הקודם תוך שימוש בפתרונות טכניים רבים שיושמו על הרכיב האזרחי רסורס-DK. הפרויקט המתחרה של לבוצ'קין היה גם לוויין משופר מתוך זה של הדור הקודם "אראקס". לאחר שפרויקט פרסונה של פרוגרס ניצח במכרז, תוכנן שיגור ראשון של מערכת הלוויינים לשנת 2005, אך בשל עיכוב בניסויים הקרקעיים, שיגורה התרחש רק ב-2008. עלות יצירת הלוויין הראשון מוערכת ב-5 מיליארד רובל.

עלות יצירת הלוויין השני היא כ-10 מיליארד רובל.

## בנייה ומסלול
פרסונה מבוססת על הרכיב רסורס-DK והיא פיתוח של הלוויינים הצבאיים הסובייטיים יאנטאר-4KS1 "טרילן" ויאנטאר-4KS1M "נמאן". בנוסף, היא משתמשת במערכת אופטית חדשה שנוצרה באיגוד האופטי-מכני LOMO, העולה במאפייניה על כל המערכות שנוצרו ברוסיה ובאירופה (נכון לשנת 2001), המתקרבת למאפיינים של מערכות מעקב מתוצרת ארצות הברית. לפי נתונים לא רשמיים, הרזולוציה שלו אמורה להגיע ל-30 ס"מ. הלוויינים נעים במסלול מעגלי סינכרוני לשמש בנטייה של 98 מעלות ובגובה של 750 ק"מ.

### איסוף והעברת מידע
העברת המידע הטלמטרי ממערכת פרסונה והעברת הפקודות ללוויין מתבצעת באמצעות מערכת המדידה לפיקוד מדגם קוב-קונטור (KIS), שנוצרה במכון המחקר המדעי למכשירים מדויקים (Научно-исследовательский институт точных приборов). בנוסף, ה-KIS מודד ומשדר למתחם הבקרה הקרקעי את פרמטרי הניווט של מסלול הרכיב לביצוע תמרוני מסלול.

קליטה, אחסון ושידור מידע מתבצעים באמצעות קישור רדיו מהיר (HSRL). ציוד HSL שונה עבור "פרסונה" 2 בהשוואה ל"פרסונה" 1 כדי להרחיב את יכולותיה. הרכיב קולט את התמונות הדיגיטליות ורושם אותן בהתקן אחסון הנתונים שלו. הפרודוקטיביות הכוללת של זרם הקלט היא 23 Gbit/s, עקב שימוש בבסיס אלמנט מתקדם יותר ואלגוריתמים מורכבים יותר עבור קידוד ודחיסת נתונים. העברת המידע לכדור הארץ מתבצעת באמצעות ערוץ רדיו מאובטח במהלך מעבר הרכיב מעל נקודת הקרקע לצורך קבלת מידע.

## שימוש
לפי קומרסנט, לוויין הסיור האופטי-אלקטרוני פרסונה מס' 2 (קוסמוס-2486) שימש לאיסוף מודיעין במהלך המבצע הצבאי הרוסי של כוחות האוויר והחלל הרוסיים בסוריה.

## רשימת לווייני מערכת "פרסונה" (14F137)
להלן רשימת שיגורי לוויינים של מערכת "פרסונה".

## ראו גם
* מסלול מסונכרן-שמש
* חישה מרחוק
* לוויין ריגול

## קישורים חיצוניים
* פרסונה (14F137) (רשת החלל גונטר)
* פרסונה (14F137) לוויין ריגול (רשת החלל הרוסית)

## הערות שוליים

קטגוריה:לוויינים רוסיים
קטגוריה:לווייני ריגול
הנס נונו סרפיי

**הנס נונו סרפיי** (באנגלית: **Hans Nunoo Sarpei**; נולד ב-22 באוגוסט 1998) הוא כדורגלן גנאי המשחק בעמדת הקשר האחורי באינגולשטאדט 04.

## קריירה
סרפיי, אחיינו של כדורגלן העבר הנס סארפיי, גדל במחלקות הנוער של גרייט אולימפיקס וליברטי פרופשיונלס בגאנה. בשנת 2016 הגיע סרפיי לאירופה, ולאחר שנבחן גם בהלאס ורונה ובהופנהיים, הצטרף לשטוטגרט הגרמנית. ב-25 באוקטובר 2016 ערך את הופעת הבכורה שלו במדי הקבוצה הבוגרת, בהפסד 0–2 לבורוסיה מנשנגלדבך במסגרת הגביע הגרמני.

לקראת עונת 2017/2018 הושאל לסניצה מליגת העל הסלובקית, במדיה שיחק 20 משחקי ליגה, ובתום העונה שב לשטוטגרט.

ב-6 באוקטובר 2018 ערך את הופעת הבכורה שלו בבונדסליגה במדי שטוטגרט, בהפסד 1–3 להנובר 96.

בינואר 2019 הושאל עד לתום העונה לגרויטר פירט מהבונדסליגה השנייה. הוא ערך את הופעת הבכורה שלו בקבוצה ב-6 במאי 2019, בהפסד 0–4 לקלן. בתום העונה עבר לגרויטר פירט בהעברה קבועה. בתום עונת 2020/2021 העפיל עם הקבוצה לבונדסליגה.

ב-1 בינואר 2022 חתם באינגולשטאדט 04.

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:אקרה: כדורגלנים
קטגוריה:כדורגלני שטוטגרט
קטגוריה:כדורגלני סניצה
קטגוריה:כדורגלני גרויטר פירט
קטגוריה:כדורגלני אינגולשטאדט 04
קטגוריה:גנאים שנולדו ב-1998
פסגת רוז (איי שטלנד הדרומיים)

**פסגת רוז** או **פסגת רואוז** (באנגלית: **Rose Peak**) היא פסגה במרכז אי המלך ג'ורג', באיי שטלנד הדרומיים, שבאנטארקטיקה.

גובהה של הפסגה 655 מטרים מעל פני הים.

הפסגה ממוקמת 3.7 קילומטרים צפונית מזרחית מהר רייה, ו-6 קילומטרים ממחט טרניק.

## היסטוריה
שמה של הפסגה ניתן לה בשנת 1960 על ידי הוועדה המייעצת לשמות אנטארקטיים של בריטניה.

הפסגה נקראת על שם הקאטר (ספינת מפרש) "רוז" של האחים אנדרבי.

## קישורים חיצוניים
* פסגת רוז באתר הסקר הגאולוגי של ארצות הברית

## הערות שוליים

רוז
לנגלהיים

**לנגלהיים** היא עיירה ב, בסקסוניה התחתונה שבגרמניה.

## גאוגרפיה
העירייה ממוקמת בקצה הצפוני של הרי ההארץ והפרק הלאומי הרץ . היא ממוקמת כ- מצפון מערב לגוסלאר.

### דמוגרפיה
נכון ל-30 ביוני 2018 היו בלנגלסהיים 11,458 תושבים.
ממוזער| סטטיסטיקת אוכלוסייה

## יחסים בינלאומיים
לנגלהיים הסכם ערים תאומות עם .

## קישורים חיצוניים

* 

## הערות שוליים

קטגוריה:סקסוניה התחתונה: ערים
אזור ההימלאיה של הודו

120px|ממוזער|המיקום של אזור מזרח הודו בהודו
**אזור ההימלאיה של הודו** (בהינדי: **उत्तर भारत**) כולל שנים ממדינות הודו: הימאצ'ל פרדש, ואוטראקהאנד וכן את טריטוריות האיחוד ג'אמו וקשמיר ולדאק.

חלק גדול מאספקת המים שמגיעה לאזורים נרחבים בתת-היבשת ההודית מגיעים במקור מאזור זה.

כמה מההרים הגבוהים ביותר על פני כדור הארץ נמצאים באזור זה.

לאורך השנים אירעו מספר מלחמות, סכסוכים והתקוממויות באזור ההימלאיה של הודו, ובמיוחד קשמיר.

ערים בולטות באזור ההימלאיה של הודו כוללות בין היתר את דרמסאלה, לה, דהראדון, ג'אמו, מנאלי, שימלה, וסרינגאר.

## ראו גם
* גאוגרפיה של הודו

## קישורים חיצוניים

קטגוריה:הודו: גאוגרפיה
הרי הפוקונוס

**הרי הפוקונוס** (באנגלית: **Pocono Mountains**) הוא אזור גאוגרפי, גאולוגי ותרבותי בחלק הצפון מזרחי של מדינת פנסילבניה שבארצות הברית. נכון ל-2014 אזור הרי הפוקונוס מנה בסביבות 340 אלף תושבים.

## גאוגרפיה
הרי הפוקונוס גובלים מצפון באגם וולנפאופאק, ממערב בעמק ויומינג, ומדרום בעמק ליהי.

הנקודה הגבוהה ביותר בהרי הפוקונוס היא "Kistler Ledge" אשר נמצאת בגובה של 675 מטרים מעל פני הים.

אזור הרי הפוקונוס מהווה יעד תיירותי פופולרי בעיקר בקיץ בזכות אתרי הטבע הרבים שבו ומשום שהוא נמצא במרחק שעתיים נסיעה מאזור המטרופולין של ניו יורק ומאזור המטרופולין של פילדלפיה אשר מכילים מיליוני תושבים. מחנות קיץ רבים, ובהם מחנות קיץ יהודיים, נמצאים בהרי הפוקונוס. בחורף האזור מהווה יעד פופולרי לסקי.

## קישורים חיצוניים

* 
* 

## הערות שוליים

קטגוריה:ארצות הברית: גאוגרפיה
טקס פרסי נשר הזהב הרוסי ה-20

**טקס פרסי [[פרס נשר הזהב (רוסיה)|נשר הזהב]] ה־20** עבור הישגים בתחום הקולנוע והטלוויזיה הרוסיים לשנת 2021 התקיים ב־28 בינואר 2022 בביתן הראשון של מתחם קונצרן הסרטים מוספילם. מועמדים ראשוניים הוכרזו ב-18 בנובמבר 2021, אך ב־28 בדצמבר פורסמה רשימת המועמדים הסופית.

החל משנת 2022 יוענק פרס "הסדרה הטובה ביותר בשירות סטרימינג" וקטגוריית "סדרת הטלוויזיה הטובה ביותר" לא תעשה הפרדה בין מיני-סדרה לסדרה ארוכה יותר. בנוסף, תופסק חלוקת הפרס לסרט הזר הטוב ביותר. בנוסף, לראש מועצת המומחים של הפרס מונה העיתונאי איוואן קודריאבצב, מנחה התכנית "תעשיית הקולנוע" ברשת רוסיה-1.

ועדת הפרס בוחנת הענקת פרסים לשנת 2021, לסרטים רוסיים שהוצגו לראשונה ברוסיה מ-1 בדצמבר 2020 עד 30 בנובמבר 2021 (כמו גם כל הסרטים של השנה הקודמת שמסיבה זו או אחרת לא נשקלו לפרס בסוף 2020); בקטגוריית הטלוויזיה הוועדה בוחנת סרטי טלוויזיה וסדרות, ששידורם הראשון הסתיים בין 1 בדצמבר 2020 ל-30 בנובמבר 2021.

האקדמיה הלאומית לאמנויות ומדעי הקולנוע של רוסיה הכריזה על המועמדים לפרס נשר הזהב בדצמבר 2021, ברשימה הופיעו סרטים כמו "איוואן דניסוביץ'", "מחליקיים של כסף", "אש", "שיעורים פרסיים, "קפטן וולקונוגוב ברח" ואחרים.

## קישורים חיצוניים
* 
*רשימת המועמדים הנרחבת, נובמבר 2021
## הערות שוליים

קטגוריה:פרס נשר הזהב הרוסי
קטגוריה:2022 ברוסיה